Polisie ondersoek Julius Malema oor AK47 | Maroela Media
Die Suid-Afrikaanse Polisiediens het Woensdag bevestig hy stel ondersoek in ná 'n vuurwapen in 'n beboude gebied afgevuur is. Dit volg nadat beeldmateriaal versprei is waar die leier van die EFF, Julius Malema, vermoedelik 'n aanvalsgeweer Saterdag by die Sisa Dukashe-stadion in Mdantsane in Oos-Londen afgevuur het.
Die EFF was oor die naweek in Oos-Londen in die Oos-Kaap waar die party sy vyfde verjaarsdag gevier het.
Die video wys hoe die EFF op die verhoog sing en dans. Tydens een van die liedjies het Malema na die kant van die verhoog beweeg en dit lyk of hy verskeie skote met 'n aanvalsgeweer afvuur.
Brig. Vish Naidoo, woordvoerder van die polisie, het intussen aan Maroela Media bevestig dat die polisie ondersoek instel ná berigte ontvang is van 'n vuurwapen wat by die Sisa Dukashe-stadion afgevuur is. "'n Saak is geregistreer van 'n vuurwapen wat in 'n beboude gebied afgevuur is. Die ondersoek duur voort."
Volgens die Wet op Vuurwapenbeheer is dit 'n oortreding om beheer te hê van 'n gelaaide vuurwapen, antieke vuurwapen of windbuks in omstandighede waar dit die veiligheid van enige persoon bedreig.
Die burgerregte-organisasie AfriForum het intussen Woensdag klagtes teen Malema by die Lyttelton-polisiestasie in Centurion ingedien. Dié klagtes sluit in: Die afvuur van 'n vuurwapen in 'n beboude of openbare plek sonder genoegsame rede, asook die besit van 'n vuurwapen en ammunisie sonder die nodige lisensie en magtiging.
Die videogreep waaruit die klagtes spruit is wyd op sosiale media versprei. Dit is na bewering deur 'n polisielid opgeneem wat ook gepoog het om klagtes op grond van die video teen Malema in te dien. Volgens hierdie persoon het die polisie egter geweier om die klagtes te aanvaar. AfriForum is bekommerd dat die SAPD se optrede in hierdie verband nie strook met hul beweerde siening in die media rakende hul kommer oor vuurwapens nie.
"Malema bevestig weer eens dat sy modus operandi behels om blatant en sonder respek vir enige wetgewing of regsprekende gesag op te tree," het Marnus Kamfer, regs- en risikobestuurder van AfriForum se gemeenskapsveiligheidsafdeling, gesê. "As leier van 'n politieke party is hierdie optrede roekeloos, aangesien sy ondersteuners sy optrede en minagting van die gereg moontlik kan navolg. Sy optrede kom neer op die blatante opsweep van mense en kan eenvoudig nie ongestraf verbygaan nie."
And guess what… NOTHING will happen to him concerning this matter……
Alles wat op hom betrekking het gaan ongesiens verby? HOEKOM???????????
Hy gaan hom weer daar uit Lieg.
Malema is onaantasbaar. Hy doen net wat hy wil want hy hy weet hy kom weg met alles. Verpes daai maaksel.